open-index/open-wikipedia-markdown huggingface dataset:
ธงไชย วิลเลจ

***ธงไชย วิลเลจ*** เป็นอัลบั้มของธงไชย แมคอินไตย์ ออกวางแผงจำหน่ายในปี พ.ศ. 2549 ในสังกัดจีเอ็มเอ็ม แกรมมี่ จำนวน 10 เพลง  โดยมีเพลงเด่นคือ *เถียงกันทำไม*, *ก็ดี*,*น้านา* เป็นต้น โดยเพลงเถียงกันทำไม และเพลง น้านา ได้เป็นเพลงแห่งปีที่โดนใจคนฟังมากที่สุด ถูกขอเข้ามากที่สุดจัดอันดับโดยคลื่น EFM ปี พ.ศ. 2549  สำหรับเพลง ก็ดี ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 ตุลาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานีซี้ดเอฟเอ็ม ชาร์ตท็อป 20

สำหรับมิวสิคเพลง "เถียงกันทำไม"  ร่วมแสดงกับ ธีรเดช วงศ์พัวพันธ์ และ แอน ทองประสม ขณะที่เพลง "น้านา" ร่วมแสดงกับ ศรีริต้า เจนเซ่น โดยรายชื่อเพลงในอัลบั้ม ธงไชย วิลเลจ มีดังนี้

## รายชื่อเพลง

## อ้างอิง

หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงของค่ายจีเอ็มเอ็ม แกรมมี่
วีระ อาภรณ์รัตน์

พระคุณเจ้า **ฟรังซิสเซเวียร์ วีระ อาภรณ์รัตน์** (เกิด 3 ตุลาคม พ.ศ. 2498) เป็นบาทหลวงชาวไทย ปัจจุบันดำรงตำแหน่งประธานสภาประมุขบาทหลวงโรมันคาทอลิกแห่งประเทศไทยและอัครมุขนายกมิสซังโรมันคาทอลิกกรุงเทพฯ เคยดำรงตำแหน่งมุขนายกมิสซังโรมันคาทอลิกเชียงใหม่

พระคุณเจ้าได้รับการอภิเษกเป็นมุขนายกมิสซังเชียงใหม่โดยพระคาร์ดินัลไมเกิ้ล มีชัย กิจบุญชู อัครมุนายกมิสซังโรมันคทอลิกกรุงเทพฯ ขณะนั้น เมื่อวันที่ 1 พฤษภาคม พ.ศ. 2552 เวลา 10.00 น. ณ อาสนวิหารพระหฤทัย เชียงใหม่

## ประวัติ
พระคุณเจ้าวีระ อาภรณ์รัตน์เกิดเมื่อวันที่ 3 ตุลาคม พ.ศ. 2498 (ค.ศ. 1955) ที่สามเสน กรุงเทพฯ รับศีลล้างบาปเมื่อวันที่ 16 ตุลาคม พ.ศ. 2498 (ค.ศ. 1955) ณ วัดนักบุญฟรังซิสเซเวียร์ สามเสน กรุงเทพฯ เป็นที่มาของศาสนนาม "ฟรังซิสเซเวียร์" และได้รับศีลบวชเป็นบาทหลวงเมื่อวันที่ 7 มิถุนายน พ.ศ. 2524 (ค.ศ. 1981) โดยพระคาร์ดินัลไมเกิ้ล มีชัย กิจบุญชู 

ต่อมาสมเด็จพระสันตะปาปาเบเนดิกต์ที่ 16 ทรงประกาศแต่งตั้งคุณพ่อวีระ อาภรณ์รัตน์ บาทหลวงมิสซังกรุงเทพ (ตำแหน่ง ณ เวลานั้น) เป็นมุขนายกมิสซังเชียงใหม่แทนพระคุณเจ้ายอแซฟ สังวาลย์ ศุระศรางค์ โดยมีพิธีอภิเษกในวันที่ 10 กุมภาพันธ์ พ.ศ. 2552 (ค.ศ. 2009) ณ อาสนวิหารพระหฤทัย เชียงใหม่ คติพจน์: "Omnia Facio Propter Evangelium" (1 โครินธ์ 9:23) – "ข้าพเจ้าทำทุกอย่างเพราะเห็นแก่ข่าวดี" 

เมื่อวันที่ 27 มิถุนายน พ.ศ. 2567 (ค.ศ. 2024) สมเด็จพระสันตะปาปาฟรานซิสทรงรับการลาออกจากตำแหน่งอัครมุขนายกมิสซังโรมันคาทอลิกกรุงเทพฯ ของพระคาร์ดินัลฟรังซิสเซเวียร์ เกรียงศักดิ์ โกวิทวาณิช พระคุณเจ้าวีระได้รับการแต่งตั้งให้เป็นผู้แทนสันตะสำนักบริหารงานมิสซังกรุงเทพฯ เป็นการชั่วคราว จนกระทั่งวันที่ 11 มกราคม พ.ศ.2568 (ค.ศ. 2025) 6 เดือนในตำแหน่งผู้แทนสันตะสำนัก สมเด็จพระสันตะปาปาฟรานซิสจึงแต่งตั้งพระคุณเจ้าวีระเป็นอัครมุขนายกมิสซังกรุงเทพฯ อย่างเป็นทางการ และมีพิธีเข้ารับตำแหน่งอย่างยิ่งใหญ่เมื่อวันที่ 2 มีนาคม พ.ศ.2568 (ค.ศ. 2025) ณ อาสนวิหารอัสสัมชัญ กรุงเทพฯ 

## ประวัติการศึกษา
* ระดับประถมศึกษา - โรงเรียนพันธะศึกษา สามเสน
* ระดับมัธยมศึกษา - โรงเรียนยอแซฟอุปถัมภ์ สามพราน 
* พ.ศ. 2518 - 2524 - ปริญญาตรีศิลปศาสตรบัณฑิตและศาสนศาสตรบัณฑิต สาขาเทววิทยา วิทยาลัยแสงธรรม
* พ.ศ. 2525 - 2527 - ปริญญาตรีครุศาสตร์บัณฑิต วิทยาลัยครูนครปฐม
* พ.ศ. 2528 - 2531 - ปริญญาโท สาขาเทววิทยาด้านอภิบาลเยาวชนและคำสอน มหาวิทยาลัยซาเลเซียน ประเทศอิตาลี

## อ้างอิง

## External links
*Catholic Hierarchy
*Bangkok Archdiocese (Thai)

หมวดหมู่:บาทหลวงชาวไทย
หมวดหมู่:ประธานสภาประมุขบาทหลวงโรมันคาทอลิกแห่งประเทศไทย
หมวดหมู่:มุขนายกมิสซังโรมันคาทอลิกเชียงใหม่
หมวดหมู่:มุขนายกมิสซังโรมันคาทอลิกกรุงเทพฯ
หมวดหมู่:บุคคลจากเขตดุสิต
หมวดหมู่:บุคคลจากโรงเรียนยอแซฟอุปถัมภ์
หมวดหมู่:บุคคลจากวิทยาลัยแสงธรรม
หมวดหมู่:บุคคลจากมหาวิทยาลัยราชภัฏนครปฐม
ปอบิด

** ปอบิด ** (East Indian screw tree) มีชื่อเรียกแตกต่างกันไปตามพื้นที่ปลูก มะบิด (ภาคเหนือ) ปอทับ (เชียงใหม่) ช้อ (กะเหรี่ยง-เชียงใหม่) ข้าวจี่ (ลาว) ห้วยเลาะมั่ว (จีนแต้จิ๋ว) หั่วลั่งหมา (จีนกลาง) นาคพต มะปิด ในตำรายาไทยสามารถใช้เป็นพืชสมุนไพรสำหรับรักษาโรคได้หลายชนิด 

## ลักษณะทั่วไป

ปอบิดเป็นไม้พุ่มขนาดเล็ก มีความสูงประมาณ 1-3 เมตร มีขนสีน้ำตาลปกคลุมทั่วทุกส่วน ลำต้นกลม เรียว อ่อนคล้ายเถา บริเวณส่วนเปลือกมีสีเทาและมียางเหนียว  ใบเป็นใบเดี่ยวรูปไข่ แผ่นใบสาก ท้องใบจะมีขน

กว้าง 2.5-3.5 นิ้ว ยาว 4-8 นิ้ว ม้วนเว้าเข้าหากัน ขอบใบหยักเป็นแบบฟันปลา ดอกจะมีสีส้มหรือสีแดงอิฐ จะออกเป็นกระจุกระหว่างต้นกับใบ กระจุกละประมาณ 2-3 ดอก แต่ละดอกมีใบประดับขนาดเล็กรองรับ 

มีกลีบรองกลีบดอกสีเหลือง มีกลีบดอก 5 กลีบ กลีบคู่บนมีขนาดใหญ่กว่ากลีบอื่น ปลายกลีบมน มีทั้งเกสรตัวผู้และเกสรตัวเมีย เกสรตัวผู้มีสีเหลือง มี 10 อันเชื่อมรวมกับก้านของเกสรตัวเมีย ผล มีลักษณะเป็น

ฝักยาว กลม บิดเป็นเกลียวมีทั้งบิดซ้ายและบิดขวา ยาว 3-4 เซนติเมตร ออกผลประมาณเดือนธันวาคม-มกราคม เมื่อแก่จะมีสีน้ำตาลหรือสีดำ แก่เต็มที่ฝักจะอ้าออก

## การขยายพันธุ์
ต้องผสมเกสรเพื่อให้ได้ฝักและเมล็ดในการขยายพันธุ์

## แหล่งที่พบ
พบทั่วไปในป่าเบญจพรรณแล้ง ป่าเต็งรัง ที่รกร้างว่างเปล่า ตั้งแต่ภาคเหนือ ภาคกลาง ภาคตะวันออกเฉียงเหนือของไทย อินเดีย จีนตอนใต้จนถึงเอเชียตะวันออกเฉียงใต้ ที่ระดับความสูง 100-400 เมตร 

## สรรพคุณ
** ราก ** ใช้ต้มเอาน้ำกิน รสฝาดเฝื่อน บำรุงธาตุ แก้ท้องร่วง แก้บิด ขับเสมหะ แก้ปวดเคล็ดบวม โรคเบาหวาน และโรคความดันโลหิต ปอบิดจะมีผลลดน้ำตาลในเลือดได้ใกล้เคียงกับยาแผนปัจจุบัน แต่ยังไม่สามารถทดแทนยารักษาเบาหวานได้จริง 

** เปลือกลำต้น ** มีสารเฮมิเซลลูโลส 15.8%, ลิกนิน 2.89%, เซลลูโลส 18.6%, เพคติน 0.4%, น้ำมัน 3.11%, กรดไฮดรอกซี่คาร์บอซีลิค, ไฟโตสเตอรอล, phobatanin ใช้เปลือกลำต้นนำมาต้มเป็นยาแก้โรคบิด ท้องร่วง และเป็นยาบำรุงธาตุ

** ฝัก ** แก้บิด แก้ปวดท้อง แก้โรคลำไส้ในเด็ก

** แก่น ** รสจืดเฝื่อน บำรุงน้ำเหลือง บำรุงกำลัง แก้เสมหะ แก้น้ำเหลืองเสีย

** ผล ** ใช้ผลแห้ง 10-15 กรัม มาต้มเอาน้ำกินแก้ท้องอืด แก้ปวดเคล็ดบวม แก้เสมหะ แก้ลงแดง กระเพาะอาหารเป็นแผล อักเสบ หรือเรื้อรัง 

## อ้างอิง

หมวดหมู่:วงศ์ชบา
หมวดหมู่:สมุนไพร
หมวดหมู่:ไม้พุ่ม
ค้างคาวยอดกล้วยป่า

**ค้างคาวยอดกล้วยป่า** (; ) เป็นค้างคาวกินแมลงชนิดหนึ่ง

## ลักษณะทั่วไป
มีความยาวทั้งหมด 71-86 มิลลิเมตร มีหางยาว 32-42 มิลลิเมตร เท้าหลังยาว 7-9 มิลลิเมตร หูยาว 13-18 มิลลิเมตร ขาหน้ายาว 28-33 มิลลิเมตร มีน้ำหนักตัว 3.5-5.5 กรัม ผิวหนังที่หลังมีสีค่อนข้างแดงถึงน้ำตาลดำ เช่น ชนิดที่อาศัยอยู่ที่ เกาะลูซอน ประเทศฟิลิปปินส์ หนังที่ท้องจะเป็นสีดำคล้ำ เยื่อบุผิวที่ปีกและหางจะปกคลุมถึงกระดูกข้อเท้าทั้งหน้าและหลัง
## การกระจาย
พบได้ทางตอนใต้ของประเทศไทย เกาะบอร์เนียว ประเทศมาเลเซีย และประเทศฟิลิปปินส์ 

## ที่อยู่อาศัย
พบใกล้ ๆ ทะเล ที่ระดับน้ำทะเล 1490 เมตร หรือในพื้นที่ที่มีหญ้าขึ้นสูง พื้นที่ทำการเกษตร สวนกล้วย และบริเวณพื้นที่ราบต่ำ หรือในสภาพที่เป็นภูเขา กลุ่มหนึ่งจะพบประมาณ 20-30 ตัว

## อ้างอิง

## แหล่งข้อมูลอื่น

หมวดหมู่:สัตว์เลี้ยงลูกด้วยน้ำนม
หมวดหมู่:ค้างคาว
สภาผู้แทนราษฎรไทย ชุดที่ 7

**สมาชิกสภาผู้แทนราษฎรไทย ชุดที่ 7** (26 กุมภาพันธ์ พ.ศ. 2495 – 25 กุมภาพันธ์ พ.ศ. 2500) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 246 คน โดยมาจากการเลือกตั้งแบบประเภทที่ 1 ซึ่งแบ่งเขตทั้งหมด 123 คน และแบบประเภทที่ 2 ซึ่งเป็นการแต่งตั้ง 123 คน จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 123 คน

สมาชิกภาพของสมาชิกสภาผู้แทนราษฎรชุดนี้  สิ้นสุดตามวาระ เนื่องจากสมาชิกประเภทที่ 1 สิ้นสุดสมาชิกภาพ

## รายนามสมาชิกสภาผู้แทนราษฎร

### ประเภทที่ 1

มีรายนามดังนี้

#### พระนคร

#### ธนบุรี

#### ภาคกลาง

#### ภาคเหนือ

#### ภาคตะวันออกเฉียงเหนือ

#### ภาคใต้

#### ภาคตะวันออก

#### ภาคตะวันตก

### ประเภทที่ 2
แต่งตั้ง เมื่อวันที่ 30 พฤศจิกายน พ.ศ. 2494

## ผู้ดำรงตำแหน่ง
**ประธานสภาผู้แทนราษฎร** พลเอกพระประจนปัจจนึก

**รองประธานสภาผู้แทนราษฎร คนที่หนึ่ง**  พระราชธรรมนิเทศ (เพียร ไตติลานนท์) (ออกจากตำแหน่ง พ.ศ. 2498) ขุนคงฤทธิศึกษากร (ปาน คงฤทธิ์ศึกษากร) ดำรงตำแหน่งแทน

**รองประธานสภาผู้แทนราษฎร  คนที่สอง**  พลตรีพระยาอนุภาพไตรภพ  (ออกจากตำแหน่ง พ.ศ. 2496) ขุนคงฤทธิศึกษากร (ปาน คงฤทธิ์ศึกษากร) ดำรงตำแหน่งแทน (ออกจากตำแหน่ง พ.ศ. 2498) ขุนวิวรณ์สุขวิทยา ดำรงตำแหน่งแทน (ออกจากตำแหน่ง พ.ศ. 2498)

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 7
ตราแผ่นดินของกัวเตมาลา

**[[ตราแผ่นดิน]]ของ[[กัวเตมาลา]]** () ประกอบด้วยพวงหรีดช่อรอเรล หมายถึง ชัยชนะ นกเควทซอล อันเป็นนกประจำชาติ หมายถึง เสรีภาพ ม้วนสารมีคำจารึกว่า *LIBERTAD 15 DE SETIEMBRE DE 1821* (15 กันยายน ค.ศ. 1821 เป็นวันที่สหมณฑลแห่งอเมริกากลางประกาศเอกราชจาก สเปน) *[[ปืนเล็กยาว]][[เรมิงตัน]]*ไขว้ติดดาบปลายปืน แสดงถึงความมุ่งมั่นของประชาชนที่จะปกป้องเสรีภาพไว้ ดาบไขว้ หมายถึง ความยุติธรรม อธิปไตย และ เกียรติยศ

ตราแผ่นดินดังกล่าวออกแบบโดยศิลปินช่างแกะสลักชาวสวิสที่ชื่อว่า โยฮัน-แบบติส เฟรเนอร์ (Johan-Baptist Frener) โดยเขาได้พำนักอาศัยเป็นการถาวรเมื่อ ค.ศ. 1854 จนกระทั่งเสียชีวิตเมื่อ ค.ศ. 1897

ตราแผ่นดินนั้นได้ปรากฏบนธงชาติกัวเตมาลา ก่อนหน้านี้ นกเควทซอลเคยใช้เป็นธงของลอส อาตอส, อเมริกากลาง เมื่อ ค.ศ. 1830

## ดูเพิ่ม
* เพลงชาติกัวเตมาลา

## อ้างอิง

## แหล่งข้อมูลอื่น

*Guatemala - Coat of Arms at *[[Flags of the World]]*

กกัวเตมาลา
หมวดหมู่:สัญลักษณ์ของประเทศกัวเตมาลา
วิทยา ทำว่อง

จ่าเอก **วิทยา ทำว่อง**  เกิดวันที่ 1 กันยายน พ.ศ. 2530 ที่จังหวัดลำปาง เป็นนักยิงธนูชาวไทย ผู้เข้าแข่งขันในรายการชายเดี่ยวในโอลิมปิกฤดูร้อน 2012และโอลิมปิกฤดูร้อน 2016  และเดือนกันยายน พ.ศ. 2555 วิทยา ทำว่อง เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญทองในประเภทคันธนูโค้งกลับชาย ที่ 660 คะแนน

## ประวัติ
วิทยา ทำว่อง เดิมมิได้มีความรักในกีฬายิงธนูมาตั้งแต่เด็ก กระทั่งเขาได้เข้าศึกษาที่โรงเรียนกีฬาจังหวัดลำปาง และมีโอกาสได้ศึกษาการยิงธนู จึงเกิดความหลงรักในกีฬาดังกล่าวในภายหลัง และเริ่มฝึกฝนอย่างจริงจังจนสามารถติดทีมชาติไทยเป็นครั้งแรก โดยเข้าแข่งขันในซีเกมส์ 2005 ที่ประเทศฟิลิปปินส์ แต่ไม่ได้เหรียญรางวัลจากการแข่งขัน แล้วเขาได้เข้าแข่งขันในซีเกมส์ 2009 ที่ประเทศลาว ซึ่งได้รับเหรียญทองในการแข่งขันประเภททีม รวมถึงในการแข่งขันซีเกมส์ 2011 ที่ประเทศอินโดนีเซีย เขาได้รับเหรียญเงินในประเภททีม และเหรียญทองแดงในประเภทบุคคล

วิทยา ทำว่อง สามารถทำผลงานได้อย่างยอดเยี่ยมในการแข่งขันยิงธนูชิงแชมป์เอเชีย ที่ประเทศกาตาร์ โดยเขาติดอันดับ 1 ใน 3 ของผู้ได้รับสิทธิ์เข้าแข่งขันกีฬายิงธนูในโอลิมปิกฤดูร้อน 2012 จากนักกีฬาที่มีอยู่ทั้งหมด 70 คน

วันที่ 2 มิถุนายน พ.ศ. 2555 วิทยา ทำว่อง ได้เข้าแข่งขันแข่งขันกีฬายิงธนูในร่มระยะ 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำ พ.ศ. 2555 ในประเภทคันธนูโค้งกลับทั่วไปชาย และในวันที่ 4 มิถุนายน เขาชนะการแข่งขันประเภททีมร่วมกับ พ.จ.อ.เด่นชัย เทพนา และ จ.อ.อัครินทร์ ไทยเอื้อ ส่วนในประเภทบุคคลวิทยาเป็นฝ่ายแพ้ วาเนสซา โล เซียะ หลง จากสิงคโปร์ 6 ต่อ 2 และได้อันดับสองของรายการ วิทยา ทำว่อง เข้าแข่งขันกีฬายิงธนูในโอลิมปิกฤดูร้อน 2012 ประเภทคันธนูโค้งกลับ บุคคลชาย เขาทำผลงานได้ดีในรอบจัดอันดับ ซึ่งทำได้ 662 คะแนน โดยอยู่ในอันดับที่ 38 จากผู้เข้าแข่งขันทั้งหมด 64 คน จากนั้น ในวันที่ 5 สิงหาคม ณ สนามลอร์ดคริกเกตกราวน์ ที่ซึ่งเขาเป็นฝ่ายแพ้โธมัส เฟาเฌรอน จากประเทศฝรั่งเศส ด้วยคะแนน 26-28, 23-27 และ 25-26 ในรอบ 32 คนสุดท้าย

## เกียรติประวัติ
* เหรียญทอง เหรียญทอง ทีมชายคันธนูโค้งกลับ เอเชียกรังด์ปรีซ์ เซอร์กิต 3 ประเทศมาเลเซีย
* เหรียญทอง เหรียญทอง ทีมคันธนูโค้งกลับ เอเชียกรังด์ปรีซ์ เซอร์กิต 2 ประเทศจีน
* เหรียญทอง เหรียญทอง ทีมคันธนูโค้งกลับ ซีเกมส์ 2009 
* เหรียญเงิน เหรียญเงิน ชิงแชมป์เอเชีย 2011 ประเทศอิหร่าน (ผ่านการคัดเลือกสู่การแข่งขันโอลิมปิกฤดูร้อน 2012)
* เหรียญทอง เหรียญทอง คันธนูโค้งกลับชาย ชิงแชมป์ยิงธนูไทยแลนด์โอเพ่น 2012 

## เครื่องราชอิสริยาภรณ์

## ระเบียงภาพ

ไฟล์:Witthaya and Komkrit 3.jpg|ขณะประกบคู่กับคมกฤษณ์ ดวงสุวรรณ์
ไฟล์:Denchai, Witthaya, Komkrit 2.jpg|เด่นชัย เทพนา, วิทยา ทำว่อง และคมกฤษณ์ ดวงสุวรรณ์
ไฟล์:Denchai, Kim, Witthaya 2.jpg|เด่นชัย เทพนา, คิม ซ็อนบิน และวิทยา ทำว่อง


## อ้างอิง

## แหล่งข้อมูลอื่น

* 
* วิทยา ทำว่อง คว้าตั๋วโอลิมปิก
* 

หมวดหมู่:นักยิงธนูชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักยิงธนูในโอลิมปิกฤดูร้อน 2012
หมวดหมู่:นักยิงธนูในโอลิมปิกฤดูร้อน 2016
หมวดหมู่:ผู้ฝึกศิลปะการต่อสู้จากจังหวัดลำปาง
หมวดหมู่:ทหารเรือชาวไทย
หมวดหมู่:บุคคลจากโรงเรียนเทพลีลา
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:ผู้ได้รับเครื่องราชอิสริยาภรณ์ ร.ง.ภ.
เพลงชาติกัวเตมาลา

**[[เพลงชาติ]][[กัวเตมาลา]]** () ประพันธ์บทร้องโดย โจเซ่ จัวควิน ปาลมา (1844–1911) และ เรียบเรียงทำนองโดย ราฟาเอล อัลวาเรซ โอวัลเลย์. ประกาศใช้อย่างเป็นทางการเมื่อ พ.ศ. 2439 (ค.ศ. 1896) เพลงดังกล่าวเป็นเพลงที่ชนะการประกวดที่จัดโดยรัฐบาล ต่อมาเมื่อ พ.ศ. 2477 (ค.ศ. 1934) ได้มีการแก้ไขบทร้องบางช่วงโดยศาสตราจารย์ โจเซ่ มาเรีย โบนิลา รัวโน เป็นนักเรียนทุนสาขาไวยากรณ์สเปน บทร้องบางท่อนที่ถูกเกลาสำนวนไปนั้น มีเนื้อหาเกี่ยวกับเลือดเนื้อและการต่อสู้ให้เกิดความไพเราะ และความสละสลวย

ข้อผิดพลาดของการเรียกชื่อเพลงชาติว่า "Guatemala Feliz!" ซึ่งเป็นเนื้อร้องวรรคแรกของบทที่ 1 ตามหลักแล้ว ชื่อเรียกอย่างเป็นทางการของเพลงชาตินั้นเรียกว่า "อิมโน นาเซียวนัล" ("Himno Nacional")

## สกอร์เพลงชาติ
*Piano sheet music of National Anthem of Guatemala
Transcription in F, original key. Transcription in C for children and female voices, and for easy piano.

## บทร้อง

### ฉบับดั้งเดิม (ค.ศ. 1897-1934)

### ฉบับราชการ

## สื่อ

## ดูเพิ่ม
* ลากรานาดา (เพลงเชิญธงชาติของกัวเตมาลา)

## หมายเหตุ

## อ้างอิง
### เชิงอรรถ

### บรรณานุกรม

* 
* 
* 
* 
* 
* 

## แหล่งข้อมูลอื่น
* Guatemala: ''Himno Nacional de Guatemala'' - Audio of the national anthem of Guatemala, with information and lyrics

กกัวเตมาลา
หมวดหมู่:ดนตรีกัวเตมาลา
หมวดหมู่:สัญลักษณ์ของประเทศกัวเตมาลา
หมวดหมู่:เพลงภาษาสเปน
1 E0 m²

Image:Scale one to hundred.svg|110px|right|กรอบสีเขียวเข้มมุมซ้ายบนคือพื้นที่เล็กกว่า 10 ตารางเมตร, กรอบสีเขียวตรงกลางคือพื้นที่ขนาด 10 ถึง 100 ตารางเมตร, กรอบสีเขียวอ่อนคือพื้นที่ขนาด 100 ถึง 1,000 ตารางเมตร, และกรอบสีเขียวอ่อนที่สุดคือพื้นที่ที่ใหญ่กว่า 1,000 ตารางเมตร
poly 0 0 20 0 20 20 0 20 พื้นที่เล็กกว่า 10 ตารางเมตร
poly 0 0 63 0 63 63 0 63 พื้นที่ระหว่าง 10 ถึง 100 ตารางเมตร
poly 0 0 200 0 200 200 0 200 พื้นที่ระหว่าง 100 ถึง 1,000 ตารางเมตร
poly 0 0 220 0 220 220 0 220 พื้นที่ขนาดใหญ่กว่า 1,000 ตารางเมตร
desc top-right

thumb|right|โต๊ะรับประทานอาหารขนาดเล็ก มีพื้นที่ประมาณ 1 ตารางเมตร

**1 E+0 m²** เป็นอันดับของขนาด ของสิ่งที่มีพื้นที่ระหว่าง 1 ตารางเมตร ถึง 10 ตารางเมตร

----
**[[1 E-1 m²|พื้นที่ขนาดน้อยกว่า 1 ตารางเมตร]]**
----

* 1 ตารางเมตร เทียบเท่ากับ:
** **1 E+0 m²** หรือ 1 E0 m² หรือ 1 ตร.ม. ในรูป สัญกรณ์วิทยาศาสตร์
** 10.76 ตารางฟุต
** พื้นที่ของสี่เหลี่ยมจัตุรัสที่มีความยาวด้านละ 1 เมตร
** พื้นที่ของลูกบาศก์ที่ความยาวแต่ละด้านประมาณ 40.82 เซนติเมตร
** พื้นที่ของวงกลมที่มีรัศมีประมาณ 56.41 เซนติเมตร
** พื้นที่ผิวของทรงกลมที่มีรัศมีประมาณ 28 เซนติเมตร

## ตัวอย่าง
* 1 ตร.ม. — พื้นที่ของกระดาษ A0
* 1.8 ตร.ม. — พื้นผิวของบานประตูขนาดมาตรฐาน
* 1–2 ตร.ม. — พื้นที่ผิวหนังมนุษย์
* 2–4 ตร.ม. — พื้นผิวของโต๊ะทำงาน (เฉพาะด้านบนสุด)
* 3.76 ตร.ม. — พื้นที่โต๊ะบิลเลียด
* 4.18 ตร.ม. — พื้นที่โต๊ะปิงปอง

----
**[[1 E+1 m²|พื้นที่ขนาดมากกว่า 10 ตารางเมตร]]**
----

หมวดหมู่:อันดับของขนาด (พื้นที่)
แผ่นดินไหวในประเทศอิหร่าน พ.ศ. 2555

**แผ่นดินไหวในประเทศอิหร่าน พ.ศ. 2555** เกิดขึ้นในจังหวัดอาเซอร์ไบจานตะวันออก ประเทศอิหร่าน เมื่อวันที่ 11 สิงหาคม พ.ศ. 2555 (ค.ศ. 2012) เวลา 16:53 น. ตามเวลาท้องถิ่นของประเทศอิหร่าน (เวลา 19:23 น. ตามเวลาในประเทศไทย) โดยจุดเหนือศูนย์เกิดแผ่นดินไหวอยู่ใกล้กับเมืองอะฮาร์และวาร์ซากัน ห่างจากเมืองตาบริซไปทางตะวันออกเฉียงเหนือ 60 กิโลเมตร (37 ไมล์) แผ่นดินไหวหลักมีขนาดแมกนิจูด 6.4 และอีกสิบเอ็ดนาทีต่อมา (เวลา 17:04 น.) ก็ได้เกิดแผ่นดินไหวตาม ที่แมกนิจูด 6.3 เหตุการณ์ครั้งนี้มีผู้เสียชีวิตอย่างน้อย 306 คน บาดเจ็บมากกว่า 3,000 คน ผู้เสียชีวิตส่วนใหญ่อยู่ในเขตชนบทและเขตภูเขา ส่วนในเมืองอะฮาร์มีผู้เสียชีวิต 45 คน แผ่นดินไหวครั้งนี้ยังรู้สึกได้ในพื้นที่ประเทศอาเซอร์ไบจานและอาร์มีเนีย แต่ไม่มีรายงานความเสียหาย

ประเทศอิหร่านมักประสบกับแผ่นดินไหวขนาดรุนแรงอยู่เสมอ เนื่องจากมีแนวรอยเลื่อนขนาดใหญ่หลายรอยพาดผ่าน โดยเหตุการณ์แผ่นดินไหวใหญ่ครั้งก่อนเกิดขึ้นในปี พ.ศ. 2546 และ 2533 ทำให้มีผู้เสียชีวิตถึง 26,000 คน และ 50,000 คน ตามลำดับ

center|thumb|สภาพความเสียหายในหมู่บ้านแห่งหนึ่ง

## อ้างอิง

## แหล่งข้อมูล
* 
* 
* 

อิหร่าน 2555
อิหร่าน 2555
นกปรอดหัวสีเขม่า

**นกปรอดหัวสีเขม่า** หรือ **นกแทดตากแดง** (; ) เป็นนกประจำถิ่นที่จัดอยู่ในประเภทสัตว์ป่าคุ้มครอง พบเห็นได้ง่ายในทุกภาคของประเทศไทย ยกเว้นทางภาคใต้  จัดอยู่ในวงศ์นกปรอด (Pycnonotidae)

## ลักษณะทั่วไป
นกปรอดหัวสีเขม่าเป็นนกขนาดเล็ก ลำตัวยาวประมาณ 18–20 เซนติเมตร ปากมีสีดำ เรียวแหลม และโค้งลงเล็กน้อย มีขนหนวด มีขนทรงพังค์เล็ก ๆ สีดำที่หัวด้านบน โดยส่วนนี้จะมีสีดำครอบตั้งแต่รอบดวงตาไล่มาถึงแก้มและจมูกซึ่งเป็นจุดเด่นของนกชนิดนี้ แก้มและคางมีสีเทาแกมขาว ตั้งแต่คางลงไปถึงใต้ท้องมีสีขาวนวล ลำตัวด้านบนสีน้ำตาลแกมเทา บริเวณก้นมีสีส้มแดง สีแดงสด สีเหลือง โดยสีดังกล่าวจะขึ้นอยู่กับช่วงเวลาหรือแหล่งที่อยู่อาศัยที่แตกต่างกัน หางยาวมีสีน้ำตาลเทาเกือบดำ ส่วนปลายหางมีสีขาวเห็นได้ชัดเจนขณะบิน โดยตัวผู้กับตัวเมียมีลักษณะคล้าย ๆ กัน

## พฤติกรรม
มักพบเป็นคู่ หรือฝูงเล็ก ๆ หากินบนต้นไม้ ช่วงเย็น ๆ อาจพบเกาะตามสายไฟเป็นคู่ ๆ

## อาหาร
หนอน แมลง ผลไม้สุก น้ำหวานของดอกแปรงล้างขวด

## ถิ่นอาศัย
พบตั้งแต่บริเวณที่ราบลุ่มจนถึงระดับความสูง 1,800 เมตร จากระดับน้ำทะเลปานกลาง เช่น ป่าเบญจพรรณ ป่าโปร่ง ป่าละเมาะ ภูเขาสูง พื้นที่การเกษตร และในสวน

## การกระจายพันธุ์
ในประเทศไทยพบได้ในทุกภาค ยกเว้นภาคใต้และตอนล่างของภาคตะวันตก รวมทั้งพบได้ในประเทศทางแถบเอเชีย เช่น กัมพูชา พม่า ฮ่องกง จีน อินโดนีเซีย ลาว และเวียดนาม เป็นต้น

## อ้างอิง

## แหล่งข้อมูลอื่น

หมวดหมู่:นกที่พบในประเทศไทย
หัวสีเขม่า
หมวดหมู่:สัตว์ป่าคุ้มครอง
ณเณร ตาละลักษณ์

ร้อยโท **ณ เณร ตาละลักษมณ์** (ณ เณร อ่านว่า นอ-เนน) เป็นบุตรชายของพระยาปริยัติธรรมธาดา (แพ ตาละลักษมณ์) อดีตนายทหาร, นักการเมือง และนักหนังสือพิมพ์ชาวไทย ผู้ถูกตัดสินประหารชีวิตในปี พ.ศ. 2482

## ประวัติ
ร.ท. ณ เณร เป็นนายทหารกองหนุน ที่ลาออกราชการเพื่อเป็นผู้ลงสมัครสมาชิกสภาผู้แทนราษฎรประเภทที่หนึ่ง ในเขต 2 จังหวัดพระนคร จากการเลือกตั้งเมื่อ ปี พ.ศ. 2476 ไม่ได้รับการเลือกตั้ง แต่ได้คะแนนเสียงมาเป็นลำดับที่สี่ จากทั้งหมดสามอันดับ และการเลือกตั้งเมื่อปี พ.ศ. 2481 ได้รับคะแนนเสียงมาเป็นลำดับแรก อีกทั้งยังเป็นบรรณาธิการและเจ้าของหนังสือพิมพ์ *"ชุมชน"* ซึ่งเป็นหนังสือพิมพ์ที่ลงบทความวิพากษ์วิจารณ์รัฐบาลในขณะนั้นในเรื่อง พิจารณาพระราชบัญญัติงบประมาณ ที่มี พระยาพหลพลหยุหเสนา เป็นนายกรัฐมนตรีอย่างรุนแรง ซึ่งต่อมาพระยาพหลฯได้ตัดสินใจยุบสภาฯ และลาออกจากตำแหน่งนายกรัฐมนตรี พร้อมกับยุติทุกบทบาททางการเมือง

## ร่วมก่อการกบฏ
ร.ท. ณ เณร ถูกจับในข้อหากบฏร่วมกับผู้ต้องหาอีกหลายคนในกรณีกบฏพระยาทรงสุรเดช เมื่อ พันเอก หลวงพิบูลสงคราม ขึ้นมาเป็นนายกรัฐมนตรีสืบต่อ ด้วยข้อหาว่าเจ้าหน้าที่ตำรวจได้รื้อค้นบ้านพักแล้วพบขวดหมึกสีแดง 3 ขวด สันนิษฐานว่าเป็นยาพิษที่ใช้ลอบวางยาสังหาร พ.อ.หลวงพิบูลฯ  ซึ่งผู้ต้องหาหลายคนถูกพยานอ้างว่า ได้วางแผนกันเพื่อลอบสังหารตัว พ.อ.หลวงพิบูลฯ และบุคคลชั้นสูง ทั้ง ๆ ที่ในบรรดาผู้ต้องหานั้นหลายคนไม่ได้รู้จักหรือเคยพบปะกันมาก่อนเลย ซึ่งตัวของ ร.ท. ณ เณร ได้ถูกศาลพิเศษที่ถูกจัดตั้งขึ้นพิพากษาให้ประหารชีวิตในวันที่ 20 พฤศจิกายน พ.ศ. 2482

ร.ท. ณ เณร ถูกจับเมื่อกลับมาจากต่างจังหวัด และถูกควบคุมตัวไว้ที่สถานีตำรวจบางกอกน้อย ต่อมาก็ถูกย้ายไปจำคุก ณ เรือนจำกองมหันตโทษ จังหวัดนนทบุรี เมื่อวันที่ 17 ตุลาคม พ.ศ. 2482 และถูกประหารชีวิตด้วยการยิงเป้าในเวลา 05.55 น. ของวันที่ 3 ธันวาคม ปีเดียวกัน ซึ่งถือเป็นนักโทษประหารชุดสุดท้าย พร้อมกับนายลี บุญตา คนรับใช้ของ พ.อ.หลวงพิบูลฯ ที่ใช้ปืนไล่ยิง พ.อ.หลวงพิบูลฯ เมื่อวันที่ 9 พฤศจิกายน พ.ศ. 2481

## การเสียชีวิต
ตลอดระยะเวลาที่ดำเนินคดี และติดคุก ตลอดจนถึงการประหารชีวิต ร.ท. ณ เณร ไม่ได้มีอาการประหวั่นหวาดกลัวใด ๆ หนำซ้ำยังมีอารมณ์ร่าเริง มักจะร้องเพลงที่ดัดแปลงเสมือนประชดชะตากรรมตัวเอง และเล่าเรื่องราวตลกโปกฮาต่าง ๆ แก่เพื่อนนักโทษคนอื่น ๆ เมื่อถูกยิงแล้วแต่ยังไม่ตาย ยังได้ร้องตะโกนให้เพชฌฆาตยิงซ้ำอีกจนกระทั่งถึงแก่ความตาย

## เครื่องราชอิสริยาภรณ์

## ดูเพิ่ม
* รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530

## อ้างอิง

* พายัพ โรจนวิภาต (พ.ศ. 2554), *ยุคทมิฬ บันทึกนักโทษฝ่ายกบฏบวรเดช*. ISBN 978-6167146-22-5

หมวดหมู่:ทหารบกชาวไทย
หมวดหมู่:ร้อยโท
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:นักหนังสือพิมพ์ชาวไทย
หมวดหมู่:ผู้ลอบสังหารชาวไทย
หมวดหมู่:ชาวไทยที่ถูกประหารชีวิต
หมวดหมู่:ผู้ถูกประหารชีวิตในประเทศไทย
หมวดหมู่:ผู้ถูกประหารชีวิตด้วยอาวุธปืน
หมวดหมู่:บรรณาธิการหนังสือพิมพ์
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:ผู้ถูกประหารชีวิตด้วยอาวุธปืน
หมวดหมู่:บุคคลในประวัติศาสตร์ไทย พ.ศ. 2475–2516
วงศ์จิ้งเหลนน้อยหางยาว

**วงศ์จิ้งเหลนน้อยหางยาว** หรือ **วงศ์สางห่า** เป็นวงศ์ของสัตว์เลื้อยคลานในอันดับ Squamata หรืองูและกิ้งก่า ใช้ชื่อวิทยาศาสตร์ว่า Lacertidae

มีลักษณะโดยรวม คือ ทุกชนิดของวงศ์นี้มีขา เกล็ดปกคลุมลำตัวมีขนาดแตกต่างกัน เกล็ดปกคลุมลำตัวด้านหลังและทางด้านข้างแปรผันตั้งแต่มีขนาดใหญ่และเรียบและเรียงซ้อนตัวเหลื่อมกันหรือมีขนาดเล็กเป็นตุ่มและมีสัน เกล็ดด้านท้องเป็นรูปสี่เหลี่ยมขนาดใหญ่ และเรียงตัวต่อเนื่องกันหรือเรียงตัวซ้อนเหลื่อมกัน ไม่มีกระดูกในชั้นหนัง กระดูกหัวไหล่มีกระดูกอินเตอร์ควาวิเคิลเป็นรูปโค้งและกระดูกไหปลาร้าเป็นรูปหักมุม หางยาว สามารถปล่อยหางหลุดจากลำตัวได้เพื่อหลบหนีศัตรู พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกเทอรีกอยด์มีฟันหรือไม่มีฟัน

เป็นสัตว์เลื้อยคลานที่มีขนาดเล็ก ตั้งแต่ 4 เซนติเมตรจนถึงมีขนาดใหญ่สุดไม่เกิน 12 เซนติเมตร ส่วนมากอาศัยและหากินบนพื้นดินในเวลากลางวัน หรือไม่ก็อาศัยในไม้พุ่มหรือต้นไม้ในระดับเตี้ย ๆ ส่วนมากกินแมลงเป็นอาหาร บางชนิดกินเมล็ดพืชเป็นอาหาร

พบกระจายพันธุ์ในพื้นที่ ๆ ที่เป็นโลกเก่า คือ ทวีปยุโรป, แอฟริกา และเอเชีย จนถึงอินเดียตะวันออก มีความสัมพันธ์ใกล้เคียงกับกิ้งก่าในวงศ์ Teiidae ที่พบในโลกใหม่ เนื่องจากมีนิเวศวิทยา, พฤติกรรม ตลอดจนแบบแผนการสืบพันธุ์คล้ายคลึงกัน

พบประมาณ 220 ชนิด แบ่งออกได้เป็น 37 สกุล (ขณะที่บางข้อมูลระบุว่า 220 สกุล หรือแม้แต่ 37 สกุล) 

## การจำแนกสกุล
**วงศ์ย่อย [[Gallotiinae]]**
* *[[Gallotia]]* (8 ชนิด)
* *[[Psammodromus]]* (6 ชนิด)

**วงศ์ย่อย [[Lacertinae]]**

**เผ่า [[Eremiadini]]**
* *[[Acanthodactylus]]* (40 ชนิด)
* *[[Adolfus]]* (4 ชนิด)
* *[[Atlantolacerta]]*
* *[[Australolacerta]]* (2 ชนิด)
* *[[Eremias]]* (29 ชนิด)
* *[[Gastropholis]]*
* *[[Heliobolus]]*
* *[[Holaspis]]*
* *[[Ichnotropis]]*
* *[[Latastia]]* (10 ชนิด)
* *[[Meroles]]* (7 ชนิด)
* *[[Mesalina]]* (13 ชนิด)
* *[[Nucras]]* (8 ชนิด)
* *[[Ophisops]]* (8 ชนิด)
* *[[Pedioplanis]]* (10 ชนิด)
* *[[Philochortus]]*
* *[[Poromera]]*
* *[[Pseuderemias]]*
* *[[Scapteira]]*
* *[[Tropidosaura]]*

**เผ่า [[Lacertini]]**
* *[[Algyroides]]* (5 ชนิด)
* *[[Anatololacerta]]*
* *[[Dalmatolacerta]]*
* *[[Darevskia]]* (22 ชนิด)
* *[[Dinarolacerta]]*
* *[[Hellenolacerta]]*
* *[[Iberolacerta]]*
* *[[Iranolacerta]]*
* *[[Lacerta (genus)|Lacerta]]* (40 ชนิด)
* *[[Parvilacerta]]*
* *[[Phoenicolacerta]]*
* *[[Podarcis]]*
* *[[Scelarcis]]*
* *[[Takydromus]]*
* *[[Timon (genus)|Timon]]* (4 ชนิด)
* *[[Zootoca]]*

## อ้างอิง

## แหล่งข้อมูลอื่น

หมวดหมู่:กิ้งก่า
หมวดหมู่:วงศ์จิ้งเหลนน้อยหางยาว
มวยลาว

200px|thumb|นักมวยลาวในสมัยที่ลาวยังเป็นอาณานิคมของฝรั่งเศส
**มวยลาว** () เป็นศิลปะการต่อสู้ป้องกันตัวของลาว มีการฝึกในประเทศลาวและบางบริเวณในภาคตะวันออกเฉียงเหนือของไทย เช่นที่จังหวัดสกลนคร คล้ายกับมวยไทยในประเทศไทยและประดัลเสรี หรือ*ประดัลเสเร็ย*ในประเทศกัมพูชา เป็นการต่อสู้ที่ใช้หมัด เตะ ศอก เข่า มวยลาวได้รับการบรรจุเข้าแข่งขันในกีฬาซีเกมส์ พ.ศ. 2552 ที่กรุงเวียงจันทน์ ประเทศลาวด้วย

## มวยลาวในซีเกมส์ พ.ศ. 2552
มวยลาวในซีเกมส์ พ.ศ. 2552 มีชิงชัยทั้งสิ้น 13 เหรียญทอง โดยลาวได้ 5 เหรียญทอง ไทยได้ 6 เหรียญทอง เวียดนามและฟิลิปปินส์ชาติละ 1 เหรียญทอง ดังนี้

## อ้างอิง

## แหล่งข้อมูลอื่น
*Vientiane Times 
*Vientiane Times-Provincial kick-boxers challenge city counterparts 
*Vietnam Royal Tourism
*Former national kick-boxer returns for Vientiane event 
*Laos in pictures
*Lao boxing video
*''Muay Lao, the forgotten art of kickboxing'' - from GoAbroad.net 


หมวดหมู่:กีฬาในประเทศลาว
สางห่า (สกุล)

**สางห่า** หรือ **จิ้งเหลนน้อยหางยาว** เป็นสกุลของสัตว์เลื้อยคลานในวงศ์ Lacertidae หรือ สางห่า ใช้ชื่อวิทยาศาสตร์ว่า *Takydromus* ซึ่งมาจากภาษากรีกคำว่า ταχυδρόμος (takhudromos), "วิ่งเร็ว" และ ταχύς (takhus), "เร็ว" + δρόμος (dromos), "สนามแข่ง, แข่งขัน"

## รายละเอียด
มีลักษณะทั่วไปมีลำตัวเรียวยาวและเพรียวผอม มีลักษณะเด่น คือ มีส่วนหางที่มีความยาวมากกว่าความยาวลำตัวตั้งแต่ปลายจมูกจรดรูทวาร 2–5 เท่า สามารถปล่อยหางให้หลุดจากลำตัวได้เพื่อหลบหลีกศัตรูตามธรรมชาติ โดยตำแหน่งที่ปล่อยหางอยู่ทางด้านหน้าของก้านกระดูกทางด้านข้างของกระดูกสันหลังส่วนหางทุกปล้อง มีเล็บนิ้วตีนทุกเล็บยาวและงุ้มลงด้านล่าง 

เป็นสัตว์ที่หากินในเวลากลางวัน โดยมักหากินตามพื้นดินหรือไม่ก็ไม้พุ่มหรือต้นไม้เตี้ย ๆ มีความรวดเร็วในการเคลื่อนไหวมาก จึงมักไม่พบเห็นตัวง่าย ๆ กระจายพันธุ์ในหลายประเทศของทวีปเอเชีย สำหรับในประเทศไทยพบเพียงชนิดเดียว 

## ชนิด
สกุลสางห่าที่อยู่ในวงศ์ย่อย Lacertinae เผ่า Lacertini แบ่งออกเป็นดังนี้:
**[[Takydromus albomaculosus]]* 
**[[Takydromus amurensis]]*  – Amur grass lizard
**[[Takydromus dorsalis]]*  – Sakishima grass lizard
**[[Takydromus formosanus]]*  – Formosa grass lizard 
**[[Takydromus hani]]*  – southeast Asian green grass lizard
**[[Takydromus haughtonianus]]*  – Goalpara grass lizard
**[[Takydromus hsuehshanensis]]*   
**[[Takydromus intermedius]]* 
**[[Takydromus khasiensis]]*  – Java grass lizard, Khasi Hills long-tailed lizard 
**[[Takydromus kuehnei]]* 
**[[Takydromus luyeanus]]* 
**[[Takydromus madaensis]]*  – Ma Da grass lizard
**[[Takydromus sauteri]]*  – Koshun grass lizard
**[[Takydromus septentrionalis]]*  – China grass lizard
**[[Takydromus sexlineatus]]*  – Asian grass lizard, six-striped long-tailed grass lizard, long-tailed grass lizard
**[[Takydromus sikkimensis]]*  – Sikkim grass lizard
**[[Takydromus smaragdinus]]*  – green grass lizard
**[[Takydromus stejnegeri]]* 
**[[Takydromus sylvaticus]]*  – Chung-an ground lizard
**[[Takydromus tachydromoides]]*  – Japanese grass lizard
**[[Takydromus toyamai]]*  – Miyako grass lizard 
**[[Takydromus viridipunctatus]]* 
**[[Takydromus wolteri]]*  – mountain grass lizard
**[[Takydromus yunkaiensis]]*  – Yunkai grass lizard

## อ้างอิง

## แหล่งข้อมูลอื่น
*Daudin FM (1802). *Histoire Naturelle, Générale et Particulière des Reptiles; Ouvrage faisant suite à l'Histoire Naturelle générale et particulière, composée par Leclerc Buffon; et rédigée par C.S. Sonnini, membre de plusieurs sociétés savantes. Tome troisième* [Volume 3]. Paris: F. Dufart. 452 pp. (*Takydromus*, new genus, pp.&nbsp;251–252). (in French).
*, ,  (2002). Molecular Phylogeny and Biogeography of the Grass Lizard Genus *Takydromus* (Reptilia: Lacertidae) of East Asia. *Molecular Phylogenetics and Evolution* **22** (2): 276–288. Erratum, **26** (2): 333.
*Smith MA (1935). *The Fauna of British India, Including Ceylon and Burma. Reptilia and Amphibia. Vol. II.—Sauria.* London: Secretary of State for India in Council. (Taylor and Francis, printers). xiii + 440 pp. + Plate I + 2 maps. (Genus *Takydromus*, p.&nbsp;365).

หมวดหมู่:วงศ์จิ้งเหลนน้อยหางยาว
หมวดหมู่:สกุลสางห่า
วงศ์ย่อยกวาง

**วงศ์ย่อยกวาง** หรือ **วงศ์ย่อยกวางโลกเก่า** () เป็นวงศ์ย่อยของสัตว์เลี้ยงลูกด้วยนมกีบคู่ ในวงศ์ Cervidae หรือ กวาง ใช้ชื่อวิทยาศาสตร์ว่า Cervinae

โดยกวางในวงศ์ย่อยนี้ จะเป็นกวางชนิดที่พบในซีกโลกที่เรียกว่าโลกเก่า คือ ทวีปเอเชีย, แอฟริกา, ยุโรป โดยเป็นสัตว์ที่อาศัยและปรับตัวอยู่ได้ในหลายภูมิประเทศ เช่น ทุ่งหญ้า, ทะเลทราย, ที่ราบต่ำ หรือแม้แต่พื้นที่ชุ่มน้ำ 

สมาชิกในวงศ์ย่อยนี้ แบ่งออกได้เป็น 2 เผ่าใหญ่ ๆ คือ Cervini หรือ กวางแท้ และ Muntiacini หรือ เก้ง

## การจำแนก
***เผ่า [[Muntiacus|Muntiacini]]**
***[[Muntiacus]]*

***เผ่า [[Cervini]]**
***[[กวางดาว|Axis]]*
***[[Cervus]]*
***[[Dama]]*
***[[Elaphodus]]*
***[[Elaphurus]]*
***[[Hyelaphus]]*
***[[ละมั่ง|Panolia]]*
***[[Rucervus]]*
***[[Rusa (genus)|Rusa]]*

## อ้างอิง

## แหล่งข้อมูลอื่น

หมวดหมู่:กวาง
หมวดหมู่:วงศ์ย่อยกวาง
สภาผู้แทนราษฎรไทย ชุดที่ 6

**สมาชิกสภาผู้แทนราษฎรไทย ชุดที่ 6** (29 พฤศจิกายน พ.ศ. 2494 - 26 กุมภาพันธ์ พ.ศ. 2495) เป็นสมาชิกสภาผู้แทนราษฎรของประเทศไทย เนื่องจาก พลเอกผิน ชุณหะวัณ เข้ายึดอำนาจการปกครอง เมื่อวันที่ 29 พฤศจิกายน พ.ศ. 2494 และให้สมาชิกสภาผู้แทนราษฎร ประเภทที่ 2 ทำหน้าที่แทนสภาผู้แทนราษฎรไปพลางก่อน จนกว่าจะมีการเลือกตั้ง

## รายนามสมาชิกสภาผู้แทนราษฎร
### ประเภทที่ 2

## ผู้ดำรงตำแหน่ง
**ประธานสภาผู้แทนราษฎร** พระประจนปัจจนึก (พุก มหาดิลก)

**รองประธานสภาผู้แทนราษฎร คนที่ 1** พระราชธรรมนิเทศ (เพียร ไตติลานนท์)

**รองประธานสภาผู้แทนราษฎร คนที่ 2** พลตรี พระยาอานุภาพไตรภพ

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 6
สภาผู้แทนราษฎรไทย ชุดที่ 5

**สมาชิกสภาผู้แทนราษฎรไทย ชุดที่ 5** (29 มกราคม พ.ศ. 2491 - 29 พฤศจิกายน พ.ศ. 2494) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 246 คน โดยมาจากการเลือกตั้ง ซึ่งแบ่งเขตทั้งหมด 99 คน จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491

การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 200,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 99 คน

สมาชิกภาพของสมาชิกสภาผู้แทนราษฎรชุดนี้ สิ้นสุดลง เนื่องจาก พลเอกผิน ชุณหะวัณ เข้ายึดอำนาจการปกครอง เมื่อวันที่ 29 พฤศจิกายน พ.ศ. 2494 และให้สมาชิกสภาผู้แทนราษฎร ประเภทที่ 2 ทำหน้าที่แทนสภาผู้แทนราษฎรไปพลางก่อน

## รายนามสมาชิกสภาผู้แทนราษฎร

มีรายนามดังนี้

### พระนคร

### ธนบุรี

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## การเลือกตั้งเพิ่มเติม พ.ศ. 2492
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 21 คน โดยมาจากการเลือกตั้งแบบประเภทที่ 1 เพิ่มเติม ซึ่งแบ่งเขตทั้งหมด

การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 200,000 คน ต่อผู้แทนราษฎร 1 คน ได้สมาชิกสภาผู้แทนราษฎรเพิ่มเติม จำนวน 21 คน

มีรายนามดังนี้

### พระนคร

### ธนบุรี

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## ผู้ดำรงตำแหน่ง
**ประธานสภาผู้แทนราษฎร** เกษม บุญศรี

**รองประธานสภาผู้แทนราษฎร**  ร้อยเอกประเสริฐ สุดบรรทัด (20 กุมภาพันธ์ 2491 - 25 มีนาคม 2492) , ยกเสียง เหมะภูติ (15 มิถุนายน 2492 - 29 พฤศจิกายน 2494)

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 5
ดับเบิลยูดับเบิลยูอี ไนท์ออฟแชมเปียนส์

thumb|right|250px|โลโก้ของไนต์ออฟแชมเปียนส์ในปี ค.ศ. 2008 - 2010
**ไนท์ออฟแชมเปียนส์** () เป็นรายการมวยปล้ำแบบ เพย์เพอร์วิว (PPV) ของ เวิลด์เรสต์ลิงเอ็นเตอร์เทนเมนต์ จัดขึ้นครั้งแรกเมื่อวันที่ 9 ธันวาคม ค.ศ. 2001 - ค.ศ. 2015 ต่อมาในปี ค.ศ. 2016 รายการนี้ถูกแทนที่โดย ดับเบิลยูดับเบิลยูอี แคลชออฟแชมเปียนส์ 

## วันที่และสถานที่จัด

## ดูเพิ่ม
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:รายการเพย์-เพอร์-วิวของดับเบิลยูดับเบิลยูอี
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2543
ตอมา โฟชรง

**ตอมา โฟชรง** () เกิดวันที่ 23 กุมภาพันธ์ ค.ศ. 1990 ที่เมืองแรน ประเทศฝรั่งเศส เป็นนักยิงธนูชาวฝรั่งเศส ในการแข่งขันโอลิมปิกฤดูร้อน 2012 เขาได้เข้าแข่งขันให้แก่ประเทศของตนในประเภททีมชาย ที่ซึ่งทีมฝรั่งเศสของเขาได้อันดับที่ 2 ในรอบจัดอันดับ นอกจากนี้ เขายังเข้าแข่งขันในรายการประเภทชายเดี่ยว โดยได้พบกับวิทยา ทำว่อง ซึ่งเป็นนักยิงธนูจากประเทศไทย และตอมา โฟชรง เป็นฝ่ายชนะด้วยคะแนน 26-28, 23-27 และ 25-26 ในรอบ 32 คนสุดท้าย

## อ้างอิง

## แหล่งข้อมูลอื่น

* หนุ่มหล่อ! ปราบนักธนูไทยโอลิมปิก โธมัส เฟอแชแล็ง
* Entretien sur franceolympique.com 
* นักกีฬายิงธนูคนนี้ชื่ออะไรคะ
* 
* 

หมวดหมู่:นักยิงธนูชาวฝรั่งเศส
หมวดหมู่:นักกีฬาโอลิมปิกทีมชาติฝรั่งเศส
หมวดหมู่:นักยิงธนูในโอลิมปิกฤดูร้อน 2012
หมวดหมู่:บุคคลจากแรน
วัดกลางคลองสี่

**วัดกลางคลองสี่** เดิมมีนามว่า **วัดใหม่กลางคลองสี่** ตั้งอยู่ที่หมู่ที่ 5 บ้านคลองสี่ ตำบลลาดสวาย อำเภอลำลูกกา จังหวัดปทุมธานี สร้างขึ้นในปี พ.ศ. 2453 โดยชาวไทยเชื้อสายมอญ

## ประวัติ
วัดกลางคลองสี่สร้างขึ้นในปี ในวันพุธขึ้น9ค่ำเดือน4 ปีจอ โทศก พ.ศ. 2453 ตรงกับวันพุธที่8มีนาคม พ.ศ. 2453 ร.ศ.129 จ.ศ.1272 โดยความร่วมแรงร่วมใจจากชาวบ้านคลองสี่ ซึ่งเดิมเป็นชาวมอญ ที่อพยพมาจากเมืองมะละแม่งสมัยพระเจ้ากรุงธนบุรีและมาตั้งถิ่นฐานที่บ้านบางตลาดปากเกร็ด นนทบุรี ต่อมาเมื่อมีการพัฒนาทุ่งรังสิตเมืองธัญบุรี ชาวมอญบางส่วนย้ายถิ่นฐานมาทำมาหากินทำนาในที่แห่งนี้ และสร้างวัดนี้ขึ้น หลังจากนั้นชาวบ้านได้อาราธนาพระภิกษุจากวัดสายไหมมาจำพรรษา และได้นิมนต์พระอาจารย์ด๊วด ญาณวโร (พระครูวิเศษธัญญโศภิต) จากวัดสนามเหนือ อำเภอปากเกร็ด จังหวัดนนทบุรีมาเป็นเจ้าอาวาสวัด หลวงปู่ด๊วด ญาณวโร เป็นพระภิกษุสงฆ์ที่เป็นครูบาอาจารย์ที่ชาวปทุมธานีเคารพนับถือไม่เคยเสื่อมคลาย ท่านได้สนับสนุนการศึกษาด้วยดีมาตลอด ได้เปิดโรงเรียนพระปริยัติธรรมและโรงเรียนประชาบาลขึ้นเป็นแห่งแรกในอำเภอลำลูกกา เมื่อสิ้นหลวงปู่ด๊วด ญาณวโร พระอาจารย์ทองอินทร์ เตชวุฑโฒ (พระมงคลศีลาจารย์) ได้ดำเนินการก่อสร้างบูรณะซ่อมแซมวัดได้เจริญอย่างมากในทุก ๆ ด้าน ทั้งได้สนับสนุนทุนการศึกษา ให้แก่โรงเรียนวัดกลางคลองสี่ตลอด ท่านเป็นพระเถรานุเถระที่มีอายุและพรรษากาลมากถึง 96 ปี ที่เป็นที่เคารพของชาวบ้านและคณะสงฆ์ในจังหวัดปทุมธานี วัดแห่งนี้ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2467 และผูกพันธสีมาเมื่อวันที่ 27 กุมภาพันธ์ พ.ศ. 2526 เดิมวัดแห่งนี้มีนามว่า "วัดใหม่กลางคลองสี่" แต่ได้เป็นนามเป็น "วัดกลางคลองสี่" เมื่อปี พ.ศ. 2480

## ปูชนียวัตถุที่สำคัญ
วัดกลางคลองสี่เป็นที่ประดิษฐานพระศรีศาสดาจำลอง หน้าตักกว้าง 3 ศอก 9 นิ้ว และพระพุทธรูป "หลวงพ่อสุโขทัย" มีหน้าตักกว้าง 32 นิ้ว เป็นพระพุทธรูปที่มีอายุถึง 700 ปี รูปลักษณะได้สัดส่วนงดงามแบบสุโขทัยบริสุทธิ์ทุกประการ ทางวัดจัดงานปิดทองและนมัสการพระพุทธรูปนี้ในช่วงเดือนมีนาคมของทุกปี

## แหล่งข้อมูลอื่น
* วัดกลางคลองสี่ จ.ปทุมธานี  เว็บไซด์อย่างเป็นทางการ

กลางคลองสี่
หมวดหมู่:สิ่งก่อสร้างตั้งแต่ พ.ศ. 2453
กลางคลองสี่
ผี (แก้ความกำกวม)

**ผี** อาจหมายถึง

* ผี, สิ่งที่มนุษย์เชื่อว่าเป็นสภาพลึกลับ มองไม่เห็นตัว แต่อาจจะปรากฏเหมือนมีตัวตนได้อาจให้คุณหรือโทษได้ มีทั้งดีและร้าย เช่น ผีปู่ย่าตายาย ผีเรือน ผีห่า
* เทวดา, เช่น ผีเสื้อเมือง ผีเสื้อน้ำ
* ศพ, เช่น "ถ้ามันกินยาพิษตายหรือเชือดคอตาย ก็จงนำเอาผีมาให้เราจงได้"
* น่ากลัว เช่น หนังผี
* เลว, เช่น คนผี
* ผีพนัน, เรียกบุคคลที่หมกมุ่นในการพนันว่า ผีการพนันเข้าสิง
ใบหน้า

**ใบหน้า** เป็นส่วนสำคัญของศีรษะในสัตว์ ในกรณีใบหน้ามนุษย์ ประกอบด้วย ผม หน้าผาก คิ้ว ขนตา จมูก หู แก้ม ปาก ริมฝีปาก ร่องริมฝีปาก ขมับ ฟัน ผิวหนัง และคาง 

## อ้างอิง

หมวดหมู่:ศีรษะและคอ
นกแซงแซวหางปลา

**นกแซงแซวหางปลา** (, ชื่อวิทยาศาสตร์ : * Dicrurus macrocercus*) เป็นนกจับคอนขนาดเล็กในวงศ์นกแซงแซว พบทางตะวันตกเฉียงใต้ของประเทศอิหร่าน ไปทางตะวันออกถึงอินเดียและศรีลังกา ทางใต้ไปถึงจีน และอินโดนีเซีย ในประเทศไทยพบได้บ่อยมากทั่วประเทศ จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 

## อนุกรมวิธาน
นกแซงแซวหางปลาจัดอยู่ในวงศ์นกแซงแซว มีชื่อวิทยาศาสตร์ว่า * Dicrurus macrocercus* ชื่อสกุล  Dicrurus มาจากภาษากรีก คือ dikroos, dikros หมายถึงแยกเป็นแฉก และ oura แปลว่า หาง ซึ่งรวมความแล้วหมายถึง สกุลของนกที่มีหางเป็นแฉก ซึ่งเป็นลักษณะเด่นของนกแซงแซว 

ชื่อบ่งชนิด macrocercus มาจากภาษากรีก คำว่า marokerkos แปลว่า หางยาว ดังนั้น ชื่อวิทยาศาสตร์ของนกแซงแซวหางปลาจึงหมายถึง นกที่มีหางยาวเป็นแฉก

## ลักษณะ
นกแซงแซวหางปลาตัวผู้และตัวเมียมีลักษณะเหมือนกัน ขนาดความยาวลำตัวประมาณ 28 เซนติเมตร ขนทั่วลำตัวมีสีดำเหลือบน้ำเงิน ปลายหางเป็นแฉกคล้ายหางปลาตะเพียน ปากบนขบปากล่าง ปากสีดำ ขาสีดำ เท้าสีดำ  ตาแดงที่ม่านตา แต่ตาดำเป็นสีดำ

## การกระจายพันธุ์
พบในอิหร่าน อินเดีย จีน ไต้หวัน ชวา อินโดจีน และในประเทศไทยเป็นนกประจำถิ่น พบทั่วไปเกือบทุกภาค ยกเว้นภาคใต้ตั้งแต่ชุมพรลงไป ซึ่งจะพบว่าเป็นนกอพยพมาในช่วงฤดูหนาว

## พฤติกรรม
นกแซงแซวหางปลาเป็นนกแซงแซวชนิดเดียวที่ชอบเกาะอยู่ ตามกิ่งไม้ที่โล่งแจ้ง ตามท้องทุ่งริมทางตามแหล่งน้ำ ไม่ชอบลงมาตามพื้นดิน มักหากินเพียงตัวเดียว หรืออยู่เป็นคู่ในช่วงฤดูผสมพันธุ์ เป็นนกที่ไม่กลัวนกอื่น หากมีนกอื่นมาใกล้จะไล่จิกตี สามารถร้องเลียนเสียงนกชนิดอื่น กินอาหารโดยบินออกจากที่เกาะโฉบจิกแมลงที่กำลังบิน บางครั้งออกหากินฝูงเล็กๆ 3-6 ตัว 

นกชนิดนี้ผสมพันธุ์ในช่วงเดือนเมษายน-สิงหาคม ทำรังอยู่บนต้นไม้สูงด้วยกิ่งไม้เล็ก ๆ ขัดสานเป็นรูปถ้วย มีแอ่งตรงกลางไว้วางไข่รองด้วยขนสัตว์และหญ้าอ่อน วางไข่ครั้งละ 3-4 ฟอง

## อ้างอิง

 

หางปลา
หมวดหมู่:นกที่พบในประเทศไทย
แฮร์มันน์ ลุดวิก ฮุสไลน์

**แฮร์มันน์ ลุดวิก ฮุสไลน์** (; 12 กันยายน พ.ศ. 2528 – ปัจจุบัน) เป็นนักกีฬาเรือแคนูสลาลอมทีมชาติไทย เขาสามารถสร้างผลงานที่โดดเด่น ด้วยการสร้างประวัติศาสตร์ให้แก่สมาคมเรือพายแห่งประเทศไทย โดยเป็นนักกีฬาแคนูคายัคคนแรกของประเทศไทย ที่ได้รับการคัดเลือกเข้าร่วมแข่งขันกีฬาโอลิมปิก ซึ่งแฮร์มันน์ได้เข้าแข่งขันโอลิมปิกฤดูร้อน 2012 ในรายการคายัคสลาลอม ชายเดี่ยว โดยเข้าสู่เส้นชัยเป็นอันดับที่ 19

## ประวัติ
แฮร์มันน์ ลุดวิก ฮุสไลน์ เป็นนักกีฬาลูกครึ่งไทย–เยอรมนี ใน พ.ศ. 2555 เขาเข้าแข่งขันในกีฬาโอลิมปิกเป็นครั้งแรก โดยเข้าแข่งขันในรายการคายัคสลาลอม ชายเดี่ยว ที่ประเทศอังกฤษ ซึ่งคอร์สการแข่งขันเรือแคนูที่ประเทศดังกล่าว ได้การยอมรับกันว่ามีความยากเป็นอันดับ 1 ของโลก ที่ซึ่งแฮร์มันน์ ได้ทำการฝึกซ้อม ณ สถานที่ดังกล่าวตั้งแต่เดือนมีนาคมเป็นประจำทุกเดือน โดยมี ยานุส เปเตอร์รุน ซึ่งเป็นโค้ชชาวสโลวีเนีย เป็นผู้ดูแลอย่างใกล้ชิด ในวันที่ 29 กรกฎาคม แฮร์มันน์เข้าแข่งขันรอบควอลิฟายเพื่อคัดเลือกนักกีฬาเข้าสู่รอบรองชนะเลิศ 15 คน ซึ่งรอบแรกเขาทำเวลาไว้ที่ 100.67 วินาที และรอบที่สองทำได้ดีกว่าเดิมด้วยเวลา 95.11 วินาที เขาเข้าเส้นชัยเป็นอันดับที่ 19 จากผู้เข้าแข่งขันที่มีอยู่ทั้งหมด 22 คน

## เกียรติประวัติ
* แชมป์ เยอรมันจูเนียร์ 2002 ที่ลิปป์สตัดต์ ประเทศเยอรมนี
* อันดับ 9 อินเตอร์เนชั่นแนลเรซจูเนียร์โอลิมปิก 2003 ที่คลาคอฟ ประเทศโปแลนด์ (เป็นนักกีฬาเอเชียคนแรกที่ติดอันดับท็อปเท็นของรายการ)
* อันดับ 8 จูเนียร์ พรี-เวิลด์ แชมเปี้ยนชิพส์ 2004 ที่โลเฟอร์ ประเทศออสเตรีย
* อันดับ 4 แคนูสลาลอม เอเชียนเกมส์ 2010 ที่กว่างโจว ประเทศจีน
* เหรียญเงิน เอเชียนแชมเปี้ยนชิป 2011 ที่เซียะสี ประเทศจีน (ได้รับสิทธิ์เข้าแข่งขันโอลิมปิกฤดูร้อน 2012)
* เหรียญทองแดง คายัคสลาลอมชาย เอเชียนเกมส์ 2018 ที่ ประเทศอินโดนีเซีย

## เครื่องราชอิสริยาภรณ์

## อ้างอิง

## แหล่งข้อมูลอื่น
* Hermann Husslein's Canoe Blog 

หมวดหมู่:นักพายเรือแคนูชาวไทย
หมวดหมู่:นักกีฬาโอลิมปิกทีมชาติไทย

หมวดหมู่:นักพายเรือแคนูในโอลิมปิกฤดูร้อน 2012
เต่าใบไม้

**เต่าใบไม้** หรือ **เต่าแดง** (; ) สัตว์เลื้อยคลานจำพวกเต่า ในวงศ์เต่านา (Geoemydidae)

มีลักษณะเด่น คือ กระดองส่วนล่างมีลักษณะคล้ายบานพับคล้ายกับเต่าหับ แต่ปิดได้เฉพาะตอนล่าง หัวมีสีน้ำตาล, น้ำตาลแดง หรือเขียวมะกอกด้านบนสุดของหัวอาจมีจุดสีดำ และด้านข้างของหน้าอาจจะมีแถบสีเหลืองหรือชมพู กระดองส่วนล่างสีจาง มีเส้นเป็นแนวรัศมี บางครั้งพบว่ากระดองส่วนล่างอาจเป็นสีดำ หรือน้ำตาลเข้มทั้งหมดลักษณะรอยต่อระหว่างแผ่นเกล็ดต้นขามีผังผืดและแผ่นเกล็ดทวารโค้งและกระดองส่วนล่างที่มีลักษณะเป็นบานพับเป็นลักษณะที่ทำให้แยกออกจากเต่าหวาย ที่มีลักษณะกระดองคล้ายคลึงกัน 

มีกระดองส่วนบนยาวเต็มที่ 22 เซนติเมตร พบกระจายพันธุ์อยู่ทั่วไปในพื้นที่ชุ่มน้ำหรือลำธารในป่า หรือเนินเขา ในทุกประเทศของภูมิภาคเอเชียอาคเนย์

เป็นเต่าที่กินอาหารได้ทั้งพืชและสัตว์ เช่น สัตว์น้ำที่ไม่มีกระดูกสันหลังต่าง ๆ ในน้ำ, ผัก และผลไม้ เป็นต้น

จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 

## อ้างอิง

## แหล่งข้อมูลอื่น

หมวดหมู่:วงศ์เต่านา
หมวดหมู่:สัตว์ป่าคุ้มครอง
หมวดหมู่:สัตว์เลื้อยคลานที่เป็นสัตว์เลี้ยง
ต้นไม้แบบทวิภาค

**ต้นไม้ทวิภาค** () ในศาสตร์คอมพิวเตอร์ เป็นโครงสร้างข้อมูลแบบต้นไม้ซึ่งแต่ละปมมีปมลูกได้ไม่เกิน 2 ปม โดยแยกออกเป็นปมด้านซ้าย และปมด้านขวา  ปมที่มีปมลูก เรียกว่า ปมพ่อแม่  และปมลูกอาจมีรีเฟอร์เรนซ์ไปยังปมพ่อแม่ของมัน  ในโครงสร้างแบบต้นไม้จะมีปม ๆ หนึ่งเป็นปมบรรพบุรุษของทุกปม เราเรียกปมนี้ว่าปมราก การเข้าถึงปมทุกปมในโครงสร้างแบบต้นไม้ทำได้โดยเริ่มต้นจากปมราก และใช้รีเฟอร์เรนซ์ของปมนั้นท่องไปตามปมลูกด้านซ้ายและด้านขวาของมัน  ต้นไม้ที่มีเฉพาะปมราก เรียกว่าต้นไม้ว่าง (null tree) ในต้นไม้ทวิภาค กิ่งหรือดีกรีของทุก ๆ ปมมีค่ามากที่สุดได้ไม่เกิน 2 ต้นไม้ที่มีปมจำนวน  'n' ปมจะมีกิ่งได้ไม่เกิน 'n-1' กิ่ง 
ต้นไม้ทวิภาคมักใช้สำหรับต้นไม้ค้นหาทวิภาค (binary search trees) และฮีพทวิภาค (binary heaps)

## คำจำกัดความสำหรับต้นไม้ราก
* ขอบโดยตรง (A directed edge) หมายถึงเส้นที่เชื่อมจากปมพ่อแม่ไปยังปมลูก
* ปมรากเป็นปมที่ไม่มีปมพ่อแม่ ต้นไม้หนึ่งต้นมีปมรากเพียงปมเดียว
* ปมใบ (leaf node) เป็นปมที่ไม่มีปมลูก
* ความลึกของปม (The depth of a node) n เป็นความยาวของเส้นทางจากปมราก ไปจนถึงปมนั้น  เซตของทุกปม ณ ความลึกที่ให้ บางครั้งเรียกว่าระดับของต้นไม้  ปมรากมีความลึกเท่ากับ 0
* ความลึก หรือความสูง (The depth or height) ของต้นไม้ เป็นความยาวของเส้นทางจากปมรากไปจนถึงปมที่อยู่ลึกที่สุดของต้นไม้นั้น  
* ปมพี่น้อง (Siblings nodes) เป็นปมที่มีปมพ่อแม่เดียวกัน
* ปม p เป็นปมบรรพบุรุษของปม  q ถ้ามีเส้นทางจากปมรากไปถึงปม  q และเรียกปม  q ว่าเป็นปมลูกหลานของปม p
* ขนาดของปม (The size of a node) คือ จำนวนปมลูกหลานของมันทั้งหมดรวมทั้งตัวมันด้วย 
* กิ่งเข้า (In-degree) ของปม คือจำนวนกิ่งที่เข้าหามัน
* กิ่งออก (Out-degree) ของปม คื่อจำนวนกิ่งที่ออกจากปมนั้น 
* ปมรากเป็นเพียงปมเดียวในต้นไม้ที่มีกิ่งเข้า (In-degree) เท่ากับ 0
* ปมในมีกิ่งออก เท่ากับ 0

## ชนิดของต้นไม้ทวิภาค
* ต้นไม้ทวิภาคที่มีราก (A rooted binary tree) เป็นต้นไม้ซึ่งปมรากหนึ่งปม และทุกปมในต้นไม้มีปมลูกได้ไม่เกิน 2 ปม 
* ต้นไม้ทวิภาคแบบเต็ม (A full binary tree) เป็นต้นไม้ซึ่งทุก ๆ ปมยกเว้นปมใบ มีปมลูก 2 ปม 
* ต้นไม้ทวิภาคแบบสมบูรณ์ (A perfect binary tree) เป็นต้นไม้ทวิภาคแบบเต็ม ซึ่งปมใบทุกปมจะอยู่ในระดับเดียวกันหรือมีความลึกเท่ากัน  
* complete binary tree เป็นต้นไม้ทวิภาคซึ่งปมทุกระดับยกเว้นระดับล่างสุด จะมีปมลูก 2 ปม และทุกปมจะเริ่มจากทางซ้ายสุด 
* ต้นไม้ทวิภาคสมดุล เป็นต้นไม้ทวิภาค ซึ่งความลึกของต้นไม้ย่อย (subtree) สองต้นของทุก ๆ ปม เท่ากัน ปมใบของต้นไม้ย่อยจะมีระดับเท่ากัน 

## คุณสมบัติของต้นไม้ทวิภาค

หมวดหมู่:โครงสร้างข้อมูล
หมวดหมู่:ต้นไม้แบบทวิภาค
วัน ๆ ของพวกผมก็งี้แหละ

***วัน ๆ ของพวกผมก็งี้แหละ*** (; "ชีวิตประจำวันของนักเรียนชาย ม.ปลาย") เป็นผลงานชุดการ์ตูนมังงะของยะมะอุจิ ยะสุโนะบุ ตีพิมพ์ครั้งแรกในนิตยสารออนไลน์ *GANGAN ONLINE* เมื่อวันที่ 21 พฤษภาคม ค.ศ. 2009 และได้รับการดัดแปลงเป็นอนิเมะชุดทางโทรทัศน์ในปี ค.ศ. 2011 ออกฉายทางสถานีโทรทัศน์ทีวีโตเกียวระหว่างวันที่ 9 มกราคม – 26 มีนาคม ค.ศ. 2012

## อ้างอิง

## แหล่งข้อมูลอื่น
* เว็บไซต์อย่างเป็นทางการของฉบับมังงะ  
* เว็บไซต์อย่างเป็นทางการของฉบับอนิเมะ 
* เว็บไซต์อย่างเป็นทางการของฉบับอนิเมะ (TV Tokyo)  

หมวดหมู่:การ์ตูนญี่ปุ่นแนวสุขนาฏกรรม
หมวดหมู่:อนิเมะที่ออกฉายในปี พ.ศ. 2555
หมวดหมู่:มังงะที่ได้รับการดัดแปลงเป็นภาพยนตร์
อันดับทัวทารา

**อันดับทัวทารา** () เป็นอันดับของสัตว์เลื้อยคลานอันดับหนึ่ง ใช้ชื่อวิทยาศาสตร์ว่า Rhynchocephalia  

สัตว์เลื้อยคลานในอันดับนี้ เดิมเคยมีอยู่หลากหลายชนิด และหลายวงศ์ มีการแพร่กระจายพันธุ์อย่างกว้างขวาง แต่จนถึงปัจจุบันได้สูญพันธุ์ไปเกือบหมดแล้ว ตั้งแต่ยุคก่อนประวัติศาสตร์ ซึ่งปัจจุบันนี้อยู่เพียงวงศ์เดียว และมีถิ่นกำเนิดและกระจายพันธุ์เฉพาะในหมู่เกาะของนิวซีแลนด์เท่านั้น

สันนิษฐานว่าสัตว์เลื้อยคลานในอันดับทัวทาราเป็นบรรพบุรุษของ Squamata หรือ งูและกิ้งก่า เนื่องจากมีลักษณะร่วมกันหลายประการ เช่น ช่องเปิดทวารร่วมเป็นรอยผ่าตามขวางลำตัว, ลิ้นมีรอยหยักทางด้านหน้า, กระบวนการลอกของผิวหนัง, การเกาะติดของฟันติดกับพื้นผิวกระดูกโดยตรง, ตำแหน่งที่ปล่อยหางหลุดจากลำตัว, มีถุงขนาดเล็กที่อยู่ด้านท้ายของห้องทวารร่วมซึ่งเปรียบเทียบได้กับถุงพีนิสของงูและกิ้งก่า รวมทั้งโครงสร้างทางกายวิภาคหลายประการ แต่ก็ยังมีลักษณะที่แตกต่างไปออกจาก Squamata เช่น กระดูกควาเดรทเป็นชิ้นเล็ก, มีกระดูกแกสทราเลียในกล้ามเนื้อผนังช่องท้อง, ฟันบนกระดูกพาลาทีนมีขนาดใหญ่, ก้านกระดูกโคโรนอยด์ของขากรรไกรล่างเป็นชิ้นใหญ่ เป็นต้น 

## การจำแนก
***วงศ์ [[Gephyrosauridae]]** †
***[[Gephyrosaurus]]* † 
***อันดับย่อย [[Sphenodontia]]** 
***[[Diphydontosaurus]]* † 
***[[Planocephalosaurus]]* † 
***วงศ์ [[Pleurosauridae]]** † 
***[[Palaeopleurosaurus]]* † 
***[[Pleurosaurus]]* † 
***วงศ์ [[Sphenodontidae]]**    

## อ้างอิง

## แหล่งข้อมูลอื่น
* sphenodontidae

หมวดหมู่:สัตว์เลื้อยคลาน
หมวดหมู่:อันดับทัวทารา
วงศ์ทัวทารา

**วงศ์ทัวทารา** () เป็นวงศ์ของสัตว์เลื้อยคลานในอันดับทัวทารา (Rhynchocephalia) ใช้ชื่อวิทยาศาสตร์ว่า Sphenodontidae

ลักษณะทั่วไปของสัตว์เลื้อยคลานในวงศ์นี้ คือ มีลำตัวป้อม หัวและหางมีขนาดใหญ่ ฟันมีขนาดค่อนข้างใหญ่และมีรูปร่างแตกต่างกัน โดยมีฟันเขี้ยวอยู่ที่ส่วนนห้าสุดของกระดูกแมคซิลลาและกระดูกเดนทารี นอกจากนั้นยังมีฟันที่กระดูกพาลาทีนอีกด้วย ซึ่งลักษณะเช่นนี้จะไม่พบในกิ้งก่า ตัวฟันเกาะติดกับพื้นผิวกระดูกโดยตรง กะโหลกมีช่องเปิดบริเวณขมับ 2 ช่องแต่ยังคงมีกระดูกเทมเพอรัล ไม่มีกระดูกในชั้นหนัง ไม่มีแผ่นแก้วหู ทางด้านท้ายของช่องทวารร่วมมีถุงขนาดเล็กหนึ่งคู่ซึ่งเป็นโครงสร้างที่จะวิวัฒนาการไปเป็นถุงพีนิสคู่ในสัตว์เลื้อยคลานอันดับ Squamata สามารถปล่อยหางหลุดจากลำตัวได้

เป็นสัตว์ที่ประชากรส่วนใหญ่ในวงศ์สูญพันธุ์หมดไปแล้ว ตั้งแต่ยุคก่อนประวัติศาสตร์ ปัจจุบันเหลือเพียง 2 ชนิด ใน 1 สกุลเท่านั้น ที่ยังคงดำรงเผ่าพันธุ์อยู่ ซึ่งจะพบได้เฉพาะในนิวซีแลนด์เท่านั้น

## การจำแนก
***วงศ์ใหญ่ Sphenodontidae** 
** *[[Godavarisaurus]]* †
** *[[Kaikaifilusaurus]]* †
** *[[Kawasphenodon]]* †
** *[[Lamarquesaurus]]* †
** *[[Leptosaurus]]* †
** *[[Pelecymela]]* †
** *[[Sigmala]]* †
** *[[Sphenovipera]]* †
** *[[Theretairus]]* †
** *[[Tingitana (reptile)|Tingitana]]* †
** *[[Rebbanosaurus]]* †
** *[[Paleollanosaurus]]* †
** *[[Polysphenodon]]* †
** *[[Brachyrhinodon]]* †
** *[[Whitakersaurus]]* †
** *[[Clevosaurus]]* †
***วงศ์ย่อย [[Sphenodontinae]]**
** *[[Ankylosphenodon]]* †
** *[[Homoeosaurus]]* †
** *[[Opisthias]]* †
** *[[Sapheosaurus]]* †
*** **เผ่า [[Eilenodontini]]** †
**** *[[Toxolophosaurus]]* †
**** *[[Priosphenodon]]* †
**** *[[Eilenodon]]* †
*** **เผ่า [[Opisthodontia]]**
**** *[[Pamizinsaurus]]* †
**** *[[Sphenovipera]]* †
**** *[[Theretarius]]* †
**** *[[Zapatadon]]* †
*** **เผ่า [[Sphenodontini]]**
**** *[[Cynosphenodon]]* †
**** *[[Sphenodon]]* 

## อ้างอิง

## แหล่งข้อมูลอื่น

หมวดหมู่:อันดับทัวทารา
ลมหนาว

**ลมหนาว** อาจหมายถึง

* *[[ลมหนาว (ภาพยนตร์)|ลมหนาว]]*, ภาพยนตร์ไทยเมื่อปี 2509 ซึ่งมิตร ชัยบัญชา เพชรา เชาวราษฎร์ และอรัญญา นามวงศ์ นำแสดง
* ลมหนาว, เพลงซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชนิพนธ์ทำนอง และท่าน สมโรจน์ สวัสดิกุล ณ อยุธยา ประพันธ์คำร้องถวาย
มอนอินทร์ รินคำ

**มอนอินทร์ รินคำ** เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคกิจสังคม และได้รับเลือกตั้งอีกครั้งในเดือนกันยายน พ.ศ. 2535 สังกัดพรรคพลังธรรม

## ประวัติ
มอนอินทร์ เกิดเมื่อวันที่ 5 เมษายน พ.ศ. 2479 ที่อำเภอสันทราย จังหวัดเชียงใหม่ เป็นบุตรของนายหน้อย กับนางปิ่นแก้ว รินคำ สำเร็จการศึกษาจากสถาบันเทคโนโลยีการเกษตรแม่โจ้ (รุ่น 21) ระดับปริญญาตรีและปริญญาโททางด้านการเกษตร จากมหาวิทยาลัยอะราเนด้า ประเทศฟิลิปปินส์ เมื่อปี พ.ศ. 2511 และ พ.ศ. 2513 ตามลำดับ

## งานการเมือง
มอนอินทร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ 2 สมัย ในปี พ.ศ. 2522 สังกัดพรรคกิจสังคม และในเดือนกันยายน พ.ศ. 2535 สังกัดพรรคพลังธรรม ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้ลงสมัครรับเลือกตั้ง โดยได้รับหมายเลข 23 แต่ได้คะแนน 18,363 คะแนน เป็นลำดับที่ 12 ไม่ได้รับเลือกตั้ง จากนั้นในการเลือกตั้ง พ.ศ. 2544 ได้ลงสมัครรับเลือกตั้ง ส.ส. สังกัดพรรคชาติไทย แต่ไม่ได้รับเลือกตั้ง โดยได้รับคะแนนเพียง 208 คะแนนเท่านั้น ภายหลังจึงได้เข้าร่วมงานกับพรรคพลังประชาชน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสันทราย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคเกษตรสังคม
หมวดหมู่:นักการเมืองพรรคกิจสังคม
หมวดหมู่:พรรคราษฎร (พ.ศ. 2529)
หมวดหมู่:นักการเมืองพรรคพลังธรรม
หมวดหมู่:พรรคชาติไทย
หมวดหมู่:พรรคพลังประชาชน (พ.ศ. 2541)
หมวดหมู่:บุคคลจากคณะผลิตกรรมการเกษตร มหาวิทยาลัยแม่โจ้
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
อินทร สิงหเนตร

**อินทร สิงหเนตร** เป็นอดีตสมาชิกสภาผู้แทนราษฎรจังหวัดเชียงใหม่ 3 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 และอดีตสมาชิกวุฒิสภาจากการแต่งตั้ง ในปี พ.ศ. 2489

## ประวัติ
อินทร เป็นบุตรของดวงชื่น กับบัวจันทร์ สิงหเนตร เกิดเมื่อวันที่ 24 มกราคม พ.ศ. 2440 (นับแบบปัจจุบันคือปี พ.ศ. 2441) ที่นครเชียงใหม่ มีพี่น้องรวม 7 คน ได้แก่ อินทร ศรีวิไล นายแพทย์ จินดา (เจ้าของโรงพยาบาลจินดา สิงหเนตร) ร้อยโท ราศรี สิงหเนตร อดุลย์ ดวงเลื่อน และเทอดศักดิ์

อินทรเข้ารับการศึกษาที่โรงเรียนปรินส์รอยแยลส์วิทยาลัย ต่อมาย้ายไปเรียนที่โรงเรียนยุพราชวิทยาลัย ต่อมาได้ศึกษาจนจบปริญญาธรรมศาสตรบัณฑิต (ธ.บ.) จากมหาวิทยาลัยธรรมศาสตร์ และเนติบัณฑิตไทย และประกอบอาชีพเป็นทนายความ จากนั้นจึงลงสมัครรับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2480 ซึ่งเป็นการเลือกตั้งครั้งที่สองในประเทศไทย และได้รับเลือกอีก 2 สมัยต่อมา

อินทรเป็นนักการเมืองที่มีบทบาทในการคัดค้านการเสนอให้วันที่ 24 มิถุนายน เป็นวันชาติตามข้อเสนอของจอมพล แปลก พิบูลสงคราม ร่วมกับเลียง ไชยกาล ด้วยเหตุผลว่านั่นเป็นวันปฏิวัติ และไม่เป็นการเคารพต่อสถาบันพระมหากษัตริย์ ทำให้อินทรและเลียงถูกจับโยนลงในสระน้ำพระที่นั่งอนันตสมาคม และถูกสภาผู้แทนราษฎรขับออกจากสภาผู้แทนราษฎร ในปี พ.ศ. 2481 โดยสี่หมื่น วณีสอน ได้รับเลือกตั้งแทน

ในระหว่างการอภิปรายไม่ไว้วางใจในปลายเดือนพฤษภาคม พ.ศ. 2490 ในสมัยรัฐบาล พลเรือตรี ถวัลย์ ธำรงนาวาสวัสดิ์ เป็นนายกรัฐมนตรี ที่มีการอภิปรายนานถึง 7 วัน 7 คืน ที่เรียกกันว่า "มหกรรม 7 วัน" ในระหว่างนี้ ส.ส.พรรคประชาธิปัตย์ หลายคนถูกลอบยิงหรือลอบทำร้าย เช่น สุวิชช พันธเศรษฐ ถูกลอบยิงแต่รอดมาได้ ดังนั้นเพื่อความปลอดภัย หลังเลิกอภิปรายในช่วงเวลาค่ำคืน หม่อมราชวงศ์เสนีย์ ปราโมช รองหัวหน้าพรรคได้ใช้รถยนต์มินิยี่ห้อมอร์ริสที่ยืมมาจากพลตำรวจตรี พระพินิจชนคดี พี่เขย พา ส.ส. ของพรรคนั่งรวมกันแล้วไปส่งถึงบ้านพักของแต่ละคนจนครบ คืนหนึ่งที่บริเวณหน้าวัดมกุฏกษัตริยารามซึ่งเป็นที่มืดและเปลี่ยว มีรถยนต์สีดำยี่ห้อเรย์โนลต์วิ่งตามมาด้วยท่าทีไม่ประสงค์ดี อินทรซึ่งนั่งข้างหม่อมราชวงศ์เสนีย์ อาสาจะต่อสู้ด้วยปืนพกกระบอกเล็กที่มีความยาวไม่ถึง 4 นิ้วฟุตที่พกมาในกระเป๋า แต่ปรากฏว่าพอรถวิ่งถึงหน้าสนามม้านางเลิ้ง ซึ่งเป็นที่สว่าง มีผู้คนสัญจรไปมา รถเรย์โนลต์สีดำคันนั้นก็วิ่งแซงหน้าหายไป

ต่อมาอินทรถูกลอบสังหารในขณะเดินออกกำลังกายในตอนเช้าที่หน้าวัดศรีดอนไชย

## อ้างอิง

หมวดหมู่:คริสต์ศาสนิกชนชาวไทย
หมวดหมู่:ทนายความชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:เสียชีวิตจากอาวุธปืน
หมวดหมู่:นักการเมืองไทยที่ถูกลอบสังหาร